 Na MASHIRIKA MAPUTO, MSUMBIJI WEMBE ulio na jina linalokaribiana sana na kundi la wapiganaji la al-Shabaab umepigwa marufuku kuuzwa nchini Msumbiji huku serikali ikiendelea kupambana na wanamgambo hao. Mkuu wa polisi wa Msumbiji, Bernardino Rafael, Jumatano aliagiza maafisa wa polisi kukusanya nyembe zote za AlShabab na kuwachukulia hatua watakaopatikana wakiziuza. Wembe huo ulioandikwa kwa lugha ya Kiarabu: AlShabab (kumaanisha vijana), umekuwa ukiuzwa nchini humo tangu mwaka 2020. Wembe huo, hata hivyo, hauna uhusiano na kundi la kigaidi la al-Shabaab. Lakini serikali inahofia nyembe hizo huenda zikatumiwa na Al-Shabaab ambao wamekuwa wakihangaisha raia wa nchi hiyo kaskazini mwa mkoa wa Cabo Delgado, kuendeleza propaganda. Bidhaa hiyo iligundulika makao makuu ya Msumbiji, Maputo, na sasa inauzwa katika jimbo la Manica. You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  